Linda Krūmiņa (šahiste)

Linda Krūmiņa (dzimusi  Tukumā) ir Latvijas FIDE meistare šahā (2017). Latvijas čempione šahā (2017).

 Biogrāfija 
Trenera Jāņa Vilerta audzēkne. 1990. gadu beigās un 2000. gadu sākumā bijusi viena no vadošajām Latvijas jaunajām šahistēm. 1999. gadā uzvarējusi Latvijas meiteņu šaha čempionātā. Vairākkārt piedalījusies Pasaules (1995. gadā U12 vecuma grupā; 1997. gadā un 1998. gadā U14 vecuma grupā) un Eiropas (2001. gadā U20 vecuma grupā; 2002. gadā U18 vecuma grupā) junioru čempionātos. Šajos gados bijusi arī regulāra Latvijas sieviešu šaha čempionātu finālu dalībniece.

No 2005. līdz 2015. gadam šaha turnīros piedalījusies reti. Kopš 2016. gada atkal aktīvi iekļāvusies šaha turnīru apritē. 2016. gada Latvijas sieviešu šaha čempionātā divas kārtas pirms finiša dalījusi pirmo vietu, taču abās beidzamajās partijās piedzīvojusi zaudējumus pret Lauru Roguli un Līgu Unguri, un palikusi piektā vietā. 2017. gadā aprīlī Rīgā piedalījusies Eiropas individuālajā šaha čempionātā sievietēm. 2017. gada jūlija beigās un augusta sākumā Erfurtes starptautiskajā sieviešu šaha turnīrā izpildījusi FIDE meistares normu (WFM). 2017. gada oktobrī uzvarējusi Latvijas sieviešu šaha čempionātā, apsteidzot lielmeistares Ilzi Bērziņu un Ingūnu Ernesti. 2018. gadā pārstāvējusi Latviju 43. šahā olimpiādē (+5, =1, -3).43rd Olympiad Batumi 2018 Women 2019. gada maijā izcīnījusi sudraba medaļu Latvijas sieviešu šaha čempionātā. 2020. gada augustā atkārtoti izcīnījusi sudraba medaļu Latvijas sieviešu šaha čempionātā.Latvijas 2020. gada čempionāts šahā sievietēm

2022. gada februārī uzvarējusi Kannu šaha festivāla "B" (amatieru) turnīrā.2017.gada Latvijas čempione šahā uzvar plašā turnīrā Francijā 2024. gada septembrī Budapeštā pārstāvējusi Latvijas sieviešu izlasi 45. šaha olimpiādē  pie 4. galdiņa (+3, =1, -4).45th Chess Olympiad Budapest 2024 Women

 Vietas Latvijas šaha čempionātā 
 2000. gads — 6.—7. vieta.
 2001. gads — 4. vieta.
 2002. gads — 6.—7. vieta.
 2003. gads — 5.—6. vieta.
 2004. gads — 6. vieta.
 2016. gads — 5. vieta.
 2017. gads — 1. vieta.
 2018. gads — 4. vieta.
 2019. gads — 2. vieta.
 2020. gads — 2. vieta.
 2024. gads — 4. vieta.Latvijas 2024.gada sieviešu čempionāta fināls

 Atsauces 

 Literatūra 
 Encyclopedia of Latvian chessplayers : 1900-2000 / compiled by Val Zemitis ; editors, J. Vitomskis ... [et al. ]. [ASV : b. n.], 2009 2 sēj. : il., portr. ; 29 cm.

 Ārējās saites 

Kategorija:1984. gadā dzimušie
Kategorija:Tukumā dzimušie
Kategorija:Latvijas šahisti